دونیایا بئل باغلاما ؛ زیرا کی دونیا فانی دیر
یازار : علیرضارضائی+0
دونیایا
بئل باغلاما ؛ زیرا کی دونیا فانی دیر
گول ،آجیتما گول یوزون ؛ چون آغلاماق نادانی دیر !
سالدی یئل بیر شی حیاطا ناگهان گؤردوم کی وای !
قونشومیز «مش مه لیقا»نین ییرتیلان تومّانی دیر !
اعتراض ائتدیم مگر یاشلی آدام شورگوز اولار ؟
سؤیله دی :«زر وورما سن چون باخماقیم عرفانی دیر »!
گئتمه ییب زیندانا بیر ساعتده میلیارد اوغروسو !
قؤزاسا بیر آفتافا یوخسول آدام زندانی دیر !
سؤیله دی افغانلی آرواد :«آی اوشاق چوخ گؤزله سن !
قونشولیقدا ایشله ین اؤل کارگر ایرانی دیر»!
کندیمیزده آنلاماز «حاجی رسول»ین ائششکی
وارلی اؤلموش آی کیشی یوزمین تومان پالانی دیر !
آلدادیر خلقی دوداقیم طنز شعره ؛گولماقا !
ساغ گؤزوم آغلور همیشه ؛ سول گؤزوم طوفانی دیر !
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab